Generasi MADANI

**Generasi MADANI** merujuk kepada sebuah inisiatif dan kerangka nilai yang diterapkan oleh **[[Kementerian Pendidikan Malaysia|Kementerian Pendidikan Malaysia (KPM)]]** di semua institusi pendidikan bermula tahun 2025. Program ini bertujuan untuk membentuk sahsiah murid secara holistik agar menjadi warganegara yang beradab, berakhlak, berintegriti, berilmu, bertanggungjawab, dan berdaya saing di peringkat global. Konsep ini adalah selaras dengan hasrat Falsafah Pendidikan Kebangsaan (FPK) dan Rukun Malaysia MADANI.

## Matlamat dan Objektif
Matlamat utama penerapan Konsep Generasi MADANI di institusi pendidikan adalah untuk:

* Melahirkan generasi yang **beradab, berakhlak, berintegriti, berilmu** dan mampu **bersaing di peringkat global**.
* Membentuk generasi yang **memartabatkan identiti nasional** dan menjunjung **nilai kelestarian**.

Objektif program ini termasuk:

* Menerapkan **enam elemen** yang terkandung dalam Konsep Generasi MADANI dalam proses pembangunan diri murid.
* Pembinaan **karakter bangsa Malaysia** melalui penerapan konsep **karamah insaniah**.
* Menyemarakkan **semangat patriotisme** dengan memberi kesedaran tentang pentingnya pertahanan dan keselamatan negara.
* Membina sifat **kepimpinan, kesukarelaan, dan tanggungjawab sosial**.
* Memperteguh **perpaduan** dalam masyarakat.

## Fokus Penerapan
Konsep Generasi MADANI berpusat kepada **enam elemen teras** yang dibahagikan kepada dua aspek utama: **Rekayasa Minda** dan **Rekayasa Sikap**, dengan **Adab, Integriti, dan Akhlak (AIA)** sebagai teras di tengah.

#### 1. Rekayasa Minda
Rekayasa Minda menekankan kepada keupayaan berfikir dan pembelajaran:

* **Pemikiran Kritis**: Kebolehan untuk menilai sesuatu idea secara logik dan rasional untuk membuat pertimbangan yang wajar.
* **Kreatif & Inovatif**: Kebolehan untuk menghasilkan atau mencipta sesuatu yang baharu dan bernilai serta berfikir dari perspektif yang pelbagai.
* **Pembelajaran Sepanjang Hayat**: Pembudayaan proses menimba pengetahuan dan kemahiran secara berterusan agar mampu beradaptasi dalam pelbagai persekitaran.

#### 2. Rekayasa Sikap
Rekayasa Sikap memberi tumpuan kepada pembinaan karakter dan nilai diri:

* **Kepimpinan**: Keupayaan untuk memimpin dan memberi impak positif kepada rakan sebaya serta komuniti sekeliling melalui tindakan yang beretika, bertanggungjawab dan berwawasan.
* **Ihsan**: Cerminan sikap yang penuh empati, keikhlasan dan tanggungjawab terhadap diri sendiri, orang lain dan alam sekitar.
* **Keseimbangan Diri**: Kemampuan untuk menyeimbangkan kehidupan dari segi intelek, sosial, emosi, rohani dan fizikal dengan cara sihat dan harmoni.

## Kaedah Pelaksanaan
Penerapan konsep Generasi MADANI di institusi pendidikan KPM dilaksanakan melalui **empat strategi** utama:

# **Strategi 1: Sisipan Berterusan Konsep Generasi MADANI**.
# **Strategi 2**.
# **Strategi 3: SLOT**.
# **Strategi 4: KEM KEPIMPINAN**.

## Logo Generasi MADANI

Logo Generasi MADANI menggunakan tipografi dan warna yang spesifik untuk menggambarkan ciri-ciri generasi yang dihasratkan: 

* **Warna Merah** melambangkan **semangat, keberanian dan tindakan**, menggambarkan generasi MADANI yang proaktif.

* **Warna Biru Tua** merupakan **warna rasmi** bagi MADANI.
* **Warna Biru Muda** melambangkan **kestabilan dan kepercayaan** serta **perpaduan**.
* **Warna Kuning** melambangkan **keceriaan dan optimis**, menggambarkan generasi yang kreatif dan inovasi.
* **Warna Merah Jambu** melambangkan **empati dan kasih sayang**, menggambarkan generasi yang menghayati kepelbagaian dalam masyarakat.
* **Kombinasi Warna** menunjukkan elemen keterangkuman dan kepelbagaian, menyerlahkan nilai **inklusif**.

## Laporan Berita Berkaitan
Konsep Generasi MADANI mendapat liputan sebagai inisiatif penting Kementerian Pendidikan Malaysia (KPM) dalam pembangunan karakter murid:

#### Peluncuran dan Karnival Generasi MADANI 2025
Menteri Pendidikan Fadhlina Sidek menyatakan bahawa karnival tersebut berperanan memupuk dan mengeratkan perpaduan generasi muda dalam kepelbagaian kaum di negara ini. Beliau menambah: "Generasi MADANI ialah generasi yang bersedia menghadapi cabaran global dengan minda yang progresif, berdaya saing, kita mahu melahirkan generasi yang mempunyai kemampanan, kesejahteraan, daya cipta, hormat, keyakina1n...".

(Sumber : Bernama, "Lebih 3000 Pelajar Sertai Karnival Generasi MADANI 2025")

#### Pelaksanaan dan Perluasan Program
Program Generasi MADANI mula diperluas ke semua institusi pendidikan KPM (prasekolah, sekolah rendah, sekolah menengah, dan lepas menengah, termasuk program pendidikan khas) bermula tahun 2025, selepas program rintis dijalankan pada tahun 2024. Timbalan Menteri Pendidikan, Wong Kah Woh, turut memaklumkan di Dewan Negara bahawa konsep Generasi MADANI akan diguna pakai menerusi semua aktiviti dan program melibatkan murid.

(Sumber : Berita RTM, "''KPM perkenal kurikulum baharu 2027''")

## Kesimpulan
Pelaksanaan penerapan Konsep Generasi MADANI ini diharapkan dapat memberikan **impak positif** dalam membentuk karakter murid secara **holistik** selaras dengan nilai-nilai murni serta identiti yang terkandung dalam konsep Generasi MADANI.